**Jacob Cepis** (s. 21. joulukuuta 1987 Parma, Ohio, Yhdysvallat) on yhdysvaltalainen jääkiekkoilija, joka pelasi kaudella 2011–2012 ECHL-joukkue Idaho Steelheadsissa. Pienikokoinen Cepis on pelipaikaltaan vasen laitahyökkääjä.

Ura
---

Vuodet 2003–2005 Cepis pelasi NAHL-liigaa Cleveland Baronsissa. Hän oli jälkimmäisellä kaudellaan 2004–2005 tehoilla 22+27=49 joukkueen toiseksi paras pistemies Nick Biondon jälkeen. Cepis pelasi USHL-joukkue Cedar Rapids Roughridersissa vuodet 2005–2007. Hän teki ensimmäisellä kaudellaan 2005–2006 29 pistettä ja toinen kausi 2006–2007 toi tehot 34+38=72, joilla USHL:n tähdistöottelussakin pelannut Cepis voitti koko runkosarjan maalipörssin ja sijoittui pistepörssissä kolmanneksi edellään vain Des Moines Buccaneersin Richard Purslow ja Sioux City Musketeersin Philip DeSimone. Kevään 2007 pudotuspeleissä hän oli viidellä osumallaan Roughridersin paras maalintekijä. Cepis valittiin kauden päätteeksi USHL:n ensimmäiseen tähdistökentälliseen.

Cepis kävi USHL:n jälkeen kahta yliopistoa; vuodet 2007–2009 Bowling Green State Universitya ja vuodet 2009–2011 Minnesotan yliopistoa. Hän oli ensimmäisellä NCAA-kaudellaan 2007–2008 tehoilla 15+16=31 Bowling Greenin toiseksi paras pistemies Derek Whitmoren jälkeen. Cepis valittiin kauden päätteeksi CCHA:n tulokkaiden tähdistökentälliseen. Kaudella 2010–2011 Minnesotan yliopistossa tehdyt tehot 12+17=29 riittivät joukkueen sisäisen pistepörssin voittoon. Cepis valittiin WCHA:n akateemiseen tähdistökentälliseen.

Viimeisen yliopistovuotensa jälkeen Cepis pelasi maaliskuussa 2011 yhden ottelun AHL-joukkue Lake Erie Monstersissa. Hän teki huhtikuussa vuoden mittaisen, try-outin sisältäneen sopimuksen SM-liigajoukkue Tapparan kanssa. Hän ehti pelata joukkueessa kaudella 2011–2012 vain kolme runkosarjaottelua ilman tehopisteitä, jonka jälkeen Cepis jätti Tapparan lokakuussa 2011. Myöhemmin samassa kuussa hän teki loppukauden kattavan sopimuksen ECHL-joukkue Idaho Steelheadsin kanssa. Cepis oli joukkueen paras pistemies sekä runkosarjassa tehoilla 20+25=45 että kevään 2012 pudotuspeleissä tehoilla 4+5=9.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2003–2004 | Cleveland Barons | NAHL | 6 | 3 | 2 | 5 | 0 | - | - | - | - | - |
| 2004–2005 | Cleveland Barons | NAHL | 56 | 22 | 27 | 49 | 24 | - | - | - | - | - |
| 2005–2006 | Cedar Rapids Roughriders | USHL | 58 | 12 | 17 | 29 | 36 | 8 | 1 | 3 | 4 | 6 |
| 2006–2007 | Cedar Rapids Roughriders | USHL | 58 | 34 | 38 | 72 | 59 | 6 | 5 | 3 | 8 | 2 | Ykköstähdistö |
| 2007–2008 | Bowling Green State Univ. | NCAA | 38 | 15 | 16 | 31 | 18 | - | - | - | - | - |
| 2008–2009 | Bowling Green State Univ. | NCAA | 18 | 1 | 4 | 5 | 0 | - | - | - | - | - |
| 2009–2010 | Univ. of Minnesota | NCAA | 21 | 7 | 12 | 19 | 30 | - | - | - | - | - |
| 2010–2011 | Univ. of Minnesota | NCAA | 36 | 12 | 17 | 29 | 26 | - | - | - | - | - |
|  | Lake Erie Monsters | AHL | 1 | 0 | 0 | 0 | 0 | - | - | - | - | - |
| 2011–2012 | Tappara | SM-liiga | 3 | 0 | 0 | 0 | 0 | - | - | - | - | - |
|  | Idaho Steelheads | ECHL | 57 | 20 | 25 | 45 | 62 | 9 | 4 | 5 | 9 | 6 |
| 1 kausi | yhteensä | SM-liiga | 3 | 0 | 0 | 0 | 0 | - | - | - | - | - |

Lähteet
-------

* Jacob Cepis The Internet Hockey Databasessa (englanniksi)
* Jacob Cepis *Elite Prospects*. Everysport Media Group AB.  (englanniksi)
* Jacob Cepis Jatkoaika.comissa (Internet Archive)

### Viitteet

1. 1 2 3  HockeyDB
2. 1 2  EliteProspects
3. ↑  Kalle Kaijomaa ja Jacob Cepis Tapparaan  28.4.2011. Jatkoaika.com. Viitattu 28.4.2011.
4. ↑  Tappara vahvistuu Ahtolalla – Cepis ei jatka seurassa  14.10.2011. Jatkoaika.com. Viitattu 15.7.2012.
5. ↑  Kuhn returns to Steelheads  26.10.2011. Boise, ID:  Idaho Steelheads. Viitattu 15.7.2012. (englanniksi)[vanhentunut linkki]
6. ↑  Cepis palaa "kotikonnuilleen"  27.10.2011. Jatkoaika.com. Viitattu 15.7.2012.